Vrou (52) vermis ná sy uit kerkdiens stap | Netwerk24
Deur Cara-Lee Dorfling 11 September 2019 09:34
’n Inwoner van ’n geestesgesondheidsentrum in Port Elizabeth word sedert Sondag vermis.
Volgens die polisie se inligting het Anneke Gouws (52) die oggend van haar verdwyning saam met ’n groep mense ’n kerkdiens in Albertweg in Walmer bygewoon. Sy het glo tydens die diens uitgestap.
Die vermiste Anneke Gouws. Foto: Verskaf
Sy is later daardie middag glo in die Fiveways Spar in Sentraal gesien.
Gouws het ten tyde van haar verdwyning ’n groen kappie-baadjie, mosterdkleurige hemp, swart denimbroek en wit tekkies aangehad.
Kapt. Sandra Janse van Rensburg, polisiewoordvoerder, sê die polisie het reeds die hospitale in die gebied nagegaan in ’n poging om haar op te spoor.
Sy sê die polisie doen ’n beroep op die gemeenskap om te help om Gouws op te spoor en enige inligting kan aan speur.konst. Unathi Sneli deurgegee word. Hy kan by 041 581 1496 gebel word of skakel die Stop Misdaadnommer by 08600 10111.
Meer oor: Sentraal | Fiveways Spar | Anneke Gouws | Port Elizabeth | Geestesgesondheidsentrum | Vrou Vermis
Jong Durbanse vrou in hospitaal dood ná sy gevind is